GLAND จ่อเปิดห้องชุด Grand Belle – แกรนด์ฯเฟส 2 ใน Q3/59
GLAND เตรียมเปิดห้องชุดโครงการ Grand Belle และแกรนด์คาแนลดอนเมือง เฟส 2 ใน Q3/59
9 ส.ค. 2559

นางสาวรมณี บุญดีเจริญ กรรมการและรองกรรมการผู้จัดการ บริษัท แกรนด์ คาแนลแลนด์ จำกัด (มหาชน) หรือ GLAND เตรียมเปิดตัวห้องชุด Penthouse &amp; Duplex ในโครงการอาคารที่พักอาศัย Grand Belle Condominium และแกรนด์คาแนล ดอนเมือง เฟส 2 ในไตรมาสที่ 3 ของปีนี้
สำหรับผลประกอบการไตรมาส 2/59 มีผลกำไรเพิ่มขึ้นเป็น 110.18 ล้านบาท คิดเป็นกำไรต่อหุ้น 0.019 บาท สูงกว่าช่วงเดียวกันของปีที่แล้ว 1.68 ล้านบาท ซึ่งการรับรู้รายได้จากการให้เช่าสำนักงานเพิ่มขึ้นเป็นปีที่ 3 ติดต่อกัน แม้ว่าอาคารสำนักงาน G Tower ยังไม่ได้เปิดให้ใช้อย่างเป็นทางการ ได้มีการเริ่มปล่อยเช่าพื้นที่และมียอดจองตั้งแต่ปี 58
 